11. ΒΑΣΙΛΙΚΟΝ ΔΙΑΤΑΓΜΑ της 16 Απρ./17 Μαΐου 1957 (ΦΕΚ Α΄  88) Περί συστάσεως Εφορίας Διώξεως Λαθρεμπορίου Καπνού και Σιγαροχάρτου. Έχοντες υπ’ όψιν 1)την διάταξιν του άρθρ. 5 του Νόμ. 2767/1954 «περί τροποποιήσεως και συμπληρώσεως του Ν.Δ. 2500/1953», 2)την διάταξιν του άρθρ. 29 παρ. 4 του Νόμ. 3200/1955 «περί διοικητικής αποκεντρώσεως» και 3)την υπ’ αριθ. 191/1957 γνωμοδότησιν του Συμβουλίου της Επικρατείας, προτάσει των Ημετέρων επί του Συντονισμού, των Εσωτερικών και των Οικονομικών, Υπουργών, απεφασίσαμεν και διατάσσομεν: Άρθρ.1.-1.Συνιστάται εν Αθήναις Διεύθυνσις Εφορίας Καπνού (Α΄) τάξεως υπό τον τίτλον «Εφορία Διώξεως Λαθρεμπορίου Καπνού και Σιγαροχάρτου», άνευ αυξήσεως της οργανικής συνθέσεως του προσωπικού των Εφοριών του Κράτους. Η ανωτέρω Εφορία έγινε Β΄ τάξεως δια του Β.Δ. 697 της 6 Οκτ./1 Νοεμ. 1962 (ΦΕΚ Α΄ 175). 24.Α.η.9-11 Εφορίες Καπνού – Καπνεργοστάσια 2.Αντικείμενον της Εφορίας, ταύτης είναι: α)Η διενέργεια ελέγχου και ερευνών προς διαπίστωσιν της νομίμου ή μη κυκλοφορίας εν τω Κράτει καπνοβιομηχανικών προϊόντων και σιγαροχάρτου, καταλλήλου προς κατασκευήν σιγαρέττων και η δίωξις των παραβατών των διατάξεων εν γένει του Κώδικος Φορολογίας Καπνού και Σιγαροχάρτου. β)Η συγκέντρωσις και επαλήθευσις των πάσης φύσεως πληροφοριών ή καταγγελιών σχετικώς με τας ανωτέρω παραβάσεις. γ)Η οργάνωσις σώματος πληροφοριοδοτών. δ)Η κατάρτησις μητρώου παραβατών. ε)Η ανάπτυξις της συνεργασίας μετά των λοιπών εν τω Κράτει διωκτικών Αρχών και ο συντονισμός των ενεργειών αυτών προς αποτελεσματικήν δίωξιν και καταστολήν των παραβατών των διατάξεων του Κώδικος Φορολογίας Καπνού και Σιγαροχάρτου, ως και των λοιπών φορολογικών Νόμων. 3.Η δια του παρόντος άρθρου συνιστωμένη Εφορία Καπνού, έχει αποκλειστικήν αρμοδιότητα επί των θεμάτων της δικαιοδοσίας της εις την περιφέρειαν της τέως Διοικήσεως Πρωτευούσης, συντρεχούσης δε ανάγκης και εις την περιφέρειαν των λοιπών Εφοριών Καπνού του Κράτους παραλλήλως προς την υπό τούτων ασκουμένην τοιαύτην. Άρθρ.2-3.(Αφορώσι κατανομήν θέσεων, περί ων ήδη προβλέπει το Β.Δ. 366/1961). Εις τον επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. 